# gwellaat
## Brezhoneg
### Etimologiezh

    Diwar an anv-gwan gwell hag al lostger kevrennek -aat (diwar -a hag -at).

### Verb

| Kemmadur | Furm |
| hep | gwellaat |
| dre vlotaat | wellaat |
| dre c'hwezhañ | digemm |
| dre galetaat | kwellaat |
| amreizh | wellaat |
gwellaat /ɡɥɛˈlɑːt/ verb gwan, verb kreñv eeun (displegadur)
* Dont da vezañ gwelloc'h
** Jilig. — [...]. Hag evit ar pennher, an aotrou Sane a zo eur golladenn ha netra ken ! eun den chouchet mar deuz unan, henvel ouz e dad, a ra an neuz da garet e vistri evit rei lamm d'ezo goude, gwelloc'h a-ze ! met marteze pa vezoc'h gantan e wellaio... — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 31.)
* Dont da vezañ yac'hoc'h, mont gwelloc'h (diwar-benn stad korf an dud)
** Dont du-mañ a rae alies awalc'h ar mezeg, met pa veze goulennet digantañ : « Ac'hañ 'ta, Aotrou, penaos emañ ar bed gant ho klañvourez ? hejañ skoaz a rae bep tro : « Feiz, emezañ, n'a ket falloc'h ! » Met morse ne lavare : « Sin gwellaat a zo warni ». — (Jarl Priel, Va Zammig Buhez, Al Liamm, 1954, p. 42.)
** Gwelleet eo e zaouarn bremañ. — (Jules Gros, Le trésor du breton parlé Deuxième Partie, 1970, p. 203.)
* Dont da vezañ tevoc'h
** Debr ! ma wellaï. — (Jules Gros, Le trésor du breton parlé Deuxième Partie, 1970, p. 203.)
** Diwar win e wellaër buannoh evid diwar jistr. — (Jules Gros, Le trésor du breton parlé Deuxième Partie, 1970, p. 203.)
* gwellaat tra pe dra, pe den pe zen: degas gwellaenn enno; pareañ.
** - Nann, emezañ, va roue ; bez' ez eus un dra bennak hag a c'hellfe ho kwellaat. — (Marsel Klerg, Faltazi an amzerioù kent, Mouladurioù Hor Yezh, 1999, p. 21.)
** Gwelleet e-nevoa e har dezañ. — (Jules Gros, Le trésor du breton parlé Deuxième Partie, 1970, p. 203.)

#### Gerioù enepster

* fallaat
* gwashaat

#### Deveradoù

* gwellaenn
* gwellaer
* gwellaet
* gwellaus

#### Krennlavarioù

* N'eo ket gwellaad a ra ar marc'h pa vez red e varc'hegez alïez. — (Jules Gros, Le trésor du breton parlé Troisième Partie, 1974, p. 305.)

#### Troioù-lavar

* dont war wellaat
* mont war wellaat

#### Troidigezhioù

* galleg :